નવી દિલ્હી: એક બાજુ પાકિસ્તાન દુનિયાની સામે ભારત તરફથી કરવામાં આવેલી સર્જિકલ સ્ટ્રાઇકને નકારી રહ્યું છે, તો બીજી બાજુ પાકિસ્તાન પ્રધાનમંત્રી નવાઝ શરીફ બેઠક પર બેઠક કરી રહ્યા છે. શરીફે સોમવારે એક સર્વપક્ષીય બેઠક બોલાવી જેનો એક સૂત્ર એજન્ડા રહ્યું ભારત. આ એક એવો એજન્ડા છે જેને લઇને ઇમરાન ખાનથી લઇને બિલાવલ ભુટ્ટો જરદારી જેવા શરીફના રાજનિતીક હરીફ પણ પોતાના મતભેદ ભૂલીને તેમની સાથે ઊભેલા જોવા મળે છે.